
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1836 

25 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης του Γενικού Γραμμα¬ 
τέα Δημοσίων Εσόδων ΠΟΑ 1271/23-12-2013 (ΦΕΚ 
Β'/3364) «Καθορισμός της διαδικασίας απόδοσης 
του ειδικού φόρου τηλεοπτικών διαφημίσεων καθώς 

και του τύπου και περιεχομένου της δήλωσης. 1 

Ίδρυση Καταστήματος Αφορολογήτων Ειδών στον 

Επιβατικό Σταθμό Λιμένα Ηρακλείου. 2 

Κατάρτιση προγράμματος επιδότησης διακοπών ερ¬ 
γαζομένων, ανέργων και των οικογενειών αυτών με 
Επιταγή Κοινωνικού Τουρισμού, έτους 2015-2016. 3 

Επαναφορά του υπαλλήλου Σκουρλέτη Σταύρου.... 4 
Επαναφορά του υπαλλήλου Σεντούκα Χρήστου. 5 


ΑΠΟΦΑΣΕΙ Σ 

Αριθμ. ΠΟΑ. 1180 (1) 


Τροποποίηση της απόφασης του Γενικού Γραμματέα 
Δημοσίων Εσόδων ΠΟΑ 1271/23-12-2013 (ΦΕΚ Β'/3364) 
«Καθορισμός της διαδικασίας απόδοσης του ειδικού 
φόρου τηλεοπτικών διαφημίσεων καθώς και του τύ¬ 
που και περιεχομένου της δήλωσης». 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 12 του άρθρου πέ¬ 
μπτου του Ν. 3845/2010 (65/Α'). 

2. Τις διατάξεις των άρθρων 6, 40, 41 και 53 του 
Ν. 4174/2013 (170/Α') «Φορολογικές διαδικασίες και άλ¬ 
λες διατάξεις». 

3. Τις διατάξεις του άρθρου 22 του κεφαλαίου Ε', 
της από 31-12-2012 πράξης νομοθετικού περιεχομένου 
(256/Α') η οποία κυρώθηκε με το άρθρο πρώτο του 
Ν. 4147/2013 (98/Α'/26-4-2013). 

4. Τις διατάξεις του άρθρου 53 του Ν. 4223/2013 
(Α' 287). 

5. Τις διατάξεις του άρθρου 12 του Ν. 2362/1995 (247/ 
Α') “Περί Δημοσίου Λογιστικού”. 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, ο 
οποίος κυρώθηκε με το «άρθρο πρώτο» του Π.δ. 63/2005 


(98/Α') «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα». 

7. Τ ις διατάξεις του Π.δ. 111/2014 (Α'/178) «Οργανισμός 
του Υπουργείου Οικονομικών», όπως ισχύει. 

8. Τις διατάξεις της υποπαρ. Ε2 του άρθρου πρώτου 
του Ν. 4093/2012 «Σύσταση θέσης Γενικού Γραμματέα 
Δημοσίων Εσόδων». 

9. Την πράξη του Υπουργικού Συμβουλίου αρ. 20 της 
25-6-2014 (τ. Υ.Ο.Δ.Δ. 360), «Επιλογή και διορισμός Γ ενι¬ 
κής Γραμματέως Δημοσίων Εσόδων». 

10. Την υπ’ αριθμ. ΠΟΑ 1271/23.12.2013 (Β'/3364) από¬ 
φαση του Γ ενικού Γ ραμματέα Δημοσίων Εσόδων, όπως 
τροποποιήθηκε με την υπ’ αριθμ. 1016/12-1-2015 (ΦΕΚ 
115/Β') απόφαση της Γενικής Γραμματέως Δημοσίων 
Εσόδων. 

11. Την ανάγκη επανακαθορισμού της διαδικασίας από¬ 
δοσης του ειδικού φόρου τηλεοπτικών διαφημίσεων 
προκειμένου να διευκολυνθούν οι φορείς της αγοράς 
κατά την πρώτη εφαρμογή των σχετικών διατάξεων. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Η παράγραφος 3 της απόφασης του Γ ενικού Γ ραμ¬ 
ματέα Δημοσίων Εσόδων ΠΟΑ 1271/23-12-2013 (ΦΕΚ 
Β'/3364) «Καθορισμός της διαδικασίας απόδοσης του 
ειδικού φόρου τηλεοπτικών διαφημίσεων καθώς και 
του τύπου και περιεχομένου της δήλωσης», όπως ισχύει 
μετά την τροποποίησή της με την απόφαση της Γ ενικής 
Γ ραμματέως Δημοσίων Εσόδων ΠΟΑ 1016/12-1-2015 (ΦΕΚ 
115/Β') αντικαθίσταται ως ακολούθως: 

«3. Η δήλωση υποβάλλεται μηνιαίως μέχρι και την 
20η ημέρα του επόμενου μήνα για τα έσοδα που πραγ¬ 
ματοποιούν τα τηλεοπτικά μέσα ενημέρωσης από τις 
τηλεοπτικές διαφημίσεις του προηγούμενου μήνα. 

Εξαιρετικά, κατά την πρώτη εφαρμογή, η δήλωση για 
το διάστημα από 1/1/2015 μέχρι και 30/4/2015 υποβάλ¬ 
λεται μέχρι και τις 30/9/2015 και για το διάστημα από 
1/5/2015 μέχρι και 31/8/2015 υποβάλλεται μέχρι και τις 
30/11/2015.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2015 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΔΔΘΤΟΚ 5017198 ΕΞ 2015 (2) 

Ίδρυση Καταστήματος Αφορολογήτων Ειδών στον 
Επιβατικό Σταθμό Λιμένα Ηρακλείου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν. 827/1978 «Περί 
ρυθμίσεως δασμολογικών θεμάτων και άλλων τινών 
διατάξεων» (ΦΕΚ 194/Α71978). 

2. Τις διατάξεις της παραγράφου 4 του άρθρου 120 
του Ν. 2533/1997 «Χρηματιστηριακή Αγορά Παραγώγων 
και Άλλες Διατάξεις» (ΦΕΚ 228/Α71997). 

3. Τις διατάξεις του άρθρου 17 του Π.δ. 86/1979 «Περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολογή¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (ΦΕΚ 17/Α'/1979). 

4. Την αριθμ. Δ6Α 1015213 ΕΞ 2013/28-1-2013 απόφαση 
του Υπουργού και του Υφυπουργού Οικονομικών «Με¬ 
ταβίβαση αρμοδιοτήτων στον Γενικό Γραμματέα της 
Γενικής Γραμματείας Δημοσίων Εσόδων του Υπουργείου 
Οικονομικών» (ΦΕΚ 130/Β72013). 

5. Την αριθμ. Δ6Α1196756 ΕΞ 2013/23-12-2013 απόφαση 
του Υπουργού και του Υφυπουργού Οικονομικών «Με¬ 
ταβίβαση αρμοδιοτήτων στον Γενικό Γραμματέα της 
Γενικής Γραμματείας Δημοσίων Εσόδων του Υπουργείου 
Οικονομικών» (ΦΕΚ 3317/Β72013). 

6. Το αριθμ. 26/3-4-2014 αίτημα της εταιρείας «Κατα¬ 
στήματα Αφορολογήτων Ειδών Α.Ε.» με το οποίο ζητά 
την ίδρυση Καταστήματος Αφορολογήτων Ειδών στον 
Επιβατικό Σταθμό Λιμένα Ηρακλείου. 

7. Το αριθμ. 5979/19-6-2015 έγγραφο του Τελωνείου 
Ηρακλείου που περιλαμβάνει τη γνωμοδότηση της Επι¬ 
τροπής του άρθρου 17, παρ. 2 του Π.δ. 86/1979 μετά του 
σχετικού τοπογραφικού διαγράμματος, αποφασίζουμε: 

1. Εγκρίνουμε την ίδρυση του Καταστήματος Αφο¬ 
ρολογήτων Ειδών, εντός του τελωνειακό ελεγχόμενου 
χώρου, στη θέση και έκταση που προσδιορίζεται στο το- 
πογραφικό διάγραμμα που συνοδεύει το από 19-6-2015 
πρακτικό Γνωμοδότησης της Επιτροπής του άρθρου 17, 
παραγράφου 2 του Π.δ. 86/1979. 

2. Ο υπό παραχώρηση χώρος θα καταλαμβάνει συνο¬ 
λική επιφάνεια 140 τ.μ. και θα βρίσκεται πάντοτε υπό 
τελωνειακή παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε.». 

4. Η εγκατάσταση και λειτουργία του καταστήματος 
διέπεται από τις διατάξεις του Π.δ. 86/1979, όπως τρο¬ 
ποποιήθηκε και ισχύει, από τις διατάξεις του άρθρου 
120 του Ν. 2533/1997, από τις διατάξεις των υπουργι¬ 
κών αποφάσεων καθώς και τις σχετικές διαταγές που 
ρυθμίζουν θέματα σχετικά με τον τρόπο λειτουργίας, 
ελέγχου κ.λπ. των καταστημάτων που εκμεταλλεύεται 
η εταιρεία «Καταστήματα Αφορολογήτων Ειδών Α.Ε.». 

Η απόφαση αυτή, δεν συνεπάγεται δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Αυγούστου 2015 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 


Αριθμ. 30716/1284 (3) 

Κατάρτιση προγράμματος επιδότησης διακοπών εργα¬ 
ζομένων, ανέργων και των οικογενειών αυτών με Επι¬ 
ταγή Κοινωνικού Τουρισμού, έτους 2015-2016. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του αρ. 34 του Ν. 4144/2013 «Αντιμετώπιση της 
παραβατικότητας στην Κοινωνική Ασφάλιση και στην 
αγορά εργασίας και λοιπές διατάξεις αρμοδιότητας 
του Υπουργείου Εργασίας, Κοινωνικής Ασφάλισης και 
Πρόνοιας» (ΦΕΚ 88/Α72013), 

β) των αρ. 20, 24 και 67 του Ν. 4270/2014 «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» (ΦΕΚ 143/Α'), 

γ) του Ν. 2956/2001 «Αναδιάρθρωση του ΟΑΕΔ και 
άλλες διατάξεις», όπως έχει τροποποιηθεί και ισχύει 
(ΦΕΚ 258/Α72001), 

δ) του αρ. 27 του Ν. 4320/2015 «Ρυθμίσεις για τη λήψη 
άμεσων μέτρων για την αντιμετώπιση της ανθρωπιστι¬ 
κής κρίσης, την οργάνωση της Κυβέρνησης και των Κυ¬ 
βερνητικών οργάνων και λοιπές διατάξεις.» (ΦΕΚ 29/Α') 

ε) του Π.δ. υπ’ αριθμ. 63/22-4-2005 (ΦΕΚ 98/Α') «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα», 

στ) του άρθρου 21 του Π.δ. 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας» (ΦΕΚ 180/Αή. 

2. Την αριθμ. Υ59/16-2-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Δημήτριο Μάρδα» (ΦΕΚ 256/Β'). 

3. Την αριθμ. Υ58/2015 «Ανάθεση αρμοδιοτήτων στην 
Αναπληρώτρια Υπουργό... Ουρανία Αντωνοπούλου» (ΦΕΚ 
253/Β'). 

4. Την αριθμ. πρωτ. 31372/1320/15-7-2015 απόφαση της 
Αν. Υπουργού Εργασίας, Κοινωνικής Ασφάλισης και Κοιν. 
Αλληλεγγύης σχετικά με την ανάληψη δαπάνης για το 
έτος 2016 (ΑΔΑ: 7ΓΖΤ465Θ1Ω-ΦΒΦ). 

5. Το έγγραφο αριθμ. πρωτ. 53464/2-7-2015 του ΟΑΕΔ 
με το οποίο διαβιβάστηκε η αριθμ. 1641/37/30-6-02015 
απόφαση του ΔΣ του Οργανισμού. 

6. Το έγγραφο αριθμ. 55030/8-7-2015 του ΟΑΕΔ σχε¬ 
τικά με την ανάληψη υποχρέωσης για το έτος 2015 από 
τον Οργανισμό. 

7. Την αριθμ. οικ. 34723/1471/29-7-2015 εισήγηση της 
προϊσταμένης της Γ.Δ.Ο.Υ. 

8. Το γεγονός ότι από τις διατάξεις αυτής της από¬ 
φασης προκαλείται δαπάνη: α) για την επιδότηση των 
δικαιούχων - ωφελουμένων ύψους 10.000.000,00 € 
κατ’ ανώτατο όριο σε βάρος του προϋπολογισμού του 
ΟΑΕΔ οικονομικής χρήσης 2016 και συγκεκριμένα του 
Λογαριασμού Κοινωνικής Πολιτικής, η οποία θα καλυ¬ 
φθεί από τις πιστώσεις του ΚΑΕ 2639 «Λοιπές χορηγίες 
κοινωνικής πρόνοιας» και β) για τη διενέργεια ελέγχων 
ύψους 100.000,00 € για το έτος 2015 και δαπάνη ύψους 
400.000,00 € για το έτος 2016 σε βάρος του προϋπολο¬ 
γισμού του ΟΑΕΔ, η οποία θα καλυφθεί από τις πιστώ¬ 
σεις του ΚΑΕ 4419 «Συμμετοχή σε κοινές δαπάνες που 
πραγματοποιήθηκαν από λοιπά ν.π.δ.δ.», αποφασίζουμε: 

Εγκρίνουμε την κατάρτιση προγράμματος επιδότησης 
διακοπών εργαζομένων, ανέργων και των οικογενειών 
αυτών με Επιταγή Κοινωνικού Τουρισμού, έτους 2015- 
2016, ως ακολούθως: 

«Άρθρο 1 

ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΟΥ ΠΡΟΓΡΑΜΜΑΤΟΣ 

Σκοπός του Προγράμματος Κοινωνικού Τουρισμού 
είναι η πνευματική, πολιτιστική και κοινωνική ανάπτυξη 
του εργατικού δυναμικού και των οικογενειών αυτού 
με την παροχή ποιοτικών υπηρεσιών. Αντικείμενο του 
προγράμματος είναι η επιδότηση των δικαιούχων - 
ωφελουμένων για την πραγματοποίηση διακοπών με 
τη χορήγηση Επιταγής Κοινωνικού Τουρισμού. 

Αρθρο 2 

ΠΡΟΫΠΟΛΟΓΙΣΜΟΣ 

Από την εφαρμογή της παρούσας απόφασης προκα- 
λείταί: α) για την επιδότηση των δικαιούχων -ωφελούμενων, 
για το έτος 2016 δαπάνη ύψους 10 . 000 . 000,00 € κατ’ ανώ¬ 
τατο όριο σε βάρος του Ενιαίου Λογαριασμού για την 
Εφαρμογή Κοινωνικών Πολιτικών (ΕΛΕΚΠ) (ΚΑΕ 2639) 
και β) για τη διενέργεια των ελέγχων του αρθρ. 13 της 
παρούσας, για το έτος 2015 δαπάνη ύψους 100.000,00 € 
και για το έτος 2016 δαπάνη ύψους 400.000,00 € σε 
βάρος του Π/Υ του ΟΑΕΔ (ΚΑΕ: 4419). 

Αρθρο 3 

ΔΙΚΑΙΟΥΧΟΙ/ΩΦΕΛΟΥΜΕΝΟΙ ΤΟΥ ΠΡΟΓΡΑΜΜΑΤΟΣ 

1. Ως «Δικαιούχοι» του προγράμματος Κοινωνικού Του¬ 
ρισμού έτους 2015-2016 ορίζονται: 

α) ασφαλισμένοι/εργαζόμενοι με σχέση εξαρτημέ¬ 
νης εργασίας ιδιωτικού δικαίου που πραγματοποίησαν 
κατά το προηγούμενο της έναρξης του προγράμμα¬ 
τος ημερολογιακό έτος 50 ημέρες στην ασφάλιση του 
ΙΚΑ-ΕΤΑΜ με εισφορές πλήρεις ή μειωμένες υπέρ του 
καταργηθέντος Οργανισμού Εργατικής Εστίας (συνει- 
σπραττόμενες με τις εισφορές υπέρ ΙΚΑ-ΕΤΑΜ) σύμφω¬ 
να με τις κείμενες διατάξεις, 

β) ασφαλισμένες/εργαζόμενες που έλαβαν κατά το 
προηγούμενο της έναρξης του προγράμματος ημερο¬ 
λογιακό έτος 50 ημέρες ειδικής άδειας προστασίας μη¬ 
τρότητας (άδειας του αρθρ. 142 του Ν. 3655/2008, όπως 
εξειδικεύτηκε με την υπ’ αριθμ. 33891/606/09.05.2008/ 
ΦΕΚ 833-Β7υπουργική απόφαση.), 

γ) ασφαλισμένοι/άνεργοι που έλαβαν κατά το προη¬ 
γούμενο της έναρξης του προγράμματος ημερολογιακό 
έτος τακτική επιδότηση ανεργίας με βάση τις κοινές 
περί ανεργίας διατάξεις του ΟΑΕΔ διάρκειας τουλάχι¬ 
στον 2 μηνών (50 ημερήσια επιδόματα), 

δ) άνεργοι εγγεγραμμένοι στο Ειδικό Μητρώο Ανέρ¬ 
γων ΑμεΑ του ΟΑΕΔ. Κρίσιμος χρόνος συνδρομής της 
προϋπόθεσης είναι η ημερομηνία λήξης υποβολής των 
αιτήσεων. 

Ο υπό τα στοιχεία α' έως γ' αναφερόμενος αριθμός 
ημερών δύναται να προκόψει αθροιστικά από τις ημέρες 
και των τριών στοιχείων. 

2. Δεν θεωρούνται δικαιούχοι του προγράμματος Κοι¬ 
νωνικού Τουρισμού έτους 2015-2016: 

α) οι επιλεγέντες δικαιούχοι στο πλαίσιο του προ¬ 
γράμματος Κοινωνικού Τουρισμού έτους 2014-2015, ανε¬ 
ξαρτήτως από το αν έκαναν χρήση της παροχής ή όχι, 


εξαιρέσει των επιλεγέντων εκείνων που ανήκουν στην 
κατηγορία ατόμων με αναπηρία και των ωφελουμένων 
μελών τους. 

β) οι δικαιούχοι συναφούς παροχής από οποιονδήποτε 
άλλο φορέα για την ίδια χρονική περίοδο υλοποίησης 
του προγράμματος, ως αυτή ορίζεται στην παρ. 1 του 
αρθρ. 4 της παρούσας. 

3. Ως «Ωφελούμενοι» του προγράμματος Κοινωνικού 
Τουρισμού ορίζονται: 

α) τα άνω των πέντε ετών τέκνα της οικογένειας 
των δικαιούχων και με ανώτατο ηλικιακό όριο το 18ο 
έτος της ηλικίας τους, όπως αυτά αποδεικνύονται από 
αυτεπάγγελτη αναζήτηση μέσω της ΗΔΙΚΑ ΑΕ ή όπως 
η Δημόσια Πρόσκληση ορίσει, 

β) τα εξαρτώμενα τέκνα της οικογένειας των δικαιού¬ 
χων ηλικίας 18 έως 24 ετών, όπως αυτά αποδεικνύονται 
από αυτεπάγγελτη αναζήτηση μέσω της ΗΔΙΚΑ ΑΕ ή 
όπως η Δημόσια Πρόσκληση ορίσει, 

γ) τα τέκνα της οικογένειας των δικαιούχων που συ¬ 
μπληρώνουν τα πέντε έτη κατά τη διάρκεια του προ¬ 
γράμματος, όπως αυτά αποδεικνύονται από αυτεπάγ¬ 
γελτη αναζήτηση μέσω της ΗΔΙΚΑ ΑΕ ή όπως η Δημόσια 
Πρόσκληση ορίσει. Για τα τέκνα της κατηγορίας αυτής 
η Επιταγή Κοινωνικού Τουρισμού του άρθρου 5 της 
παρούσας που τα αφορά ενεργοποιείται από την ημε¬ 
ρομηνία συμπλήρωσης του πέμπτου έτους της ηλικίας 
τους και έπειτα, 

δ) οι σύζυγοι των δικαιούχων, όταν είναι προστατευό- 
μενα μέλη και ασφαλίζονται από αυτούς, όπως αποδει- 
κνύονται από αυτεπάγγελτη αναζήτηση μέσω της ΗΔΙΚΑ 
ΑΕ ή όπως η Δημόσια Πρόσκληση ορίσει, 

ε) οι συνοδοί δικαιούχων ή ωφελουμένων των ως 
άνω περιπτώσεων α 1 έως δ 1 ανηκόντων στην κατηγο¬ 
ρία ατόμων με αναπηρία με ποσοστό αναπηρίας 67% 
και άνω, και μόνο στην περίπτωση που η αναγκαιότητα 
συνοδείας προκύπτει από τον νόμο και αποδεικνύεται 
από σχετική βεβαίωση (όταν απαιτείται), όπως αυτή 
προσδιορίζεται στα δικαιολογητικά συμμετοχής της 
Δημόσιας Πρόσκλησης. 

Αρθρο 4 

ΔΙΑΡΚΕΙΑ ΠΡΟΓΡΑΜΜΑΤΟΣ - 
ΑΡΙΘΜΟΣ ΔΙΚΑΙΟΥΧΩΝ/ΩΦΕΛΟΥΜΕΝΩΝ 

1. Το πρόγραμμα θα υλοποιηθεί από την 01.10.2015 έως 
την 30.09.2016. Το ως άνω χρονικό διάστημα υλοποίη¬ 
σης του Προγράμματος δύναται να τροποποιηθεί με τη 
Δημόσια Πρόσκληση. 

2. Η διάρκεια διαμονής των δικαιούχων - ωφελουμένων 
ορίζεται από μία (1) έως πέντε (5) διανυκτερεύσεις εντός 
του χρονικού διαστήματος της ως άνω παραγράφου. 

3. Ο αριθμός των δικαιούχων και των ωφελούμενων 
του προγράμματος καθορίζεται στη Δημόσια Πρόσκλη¬ 
ση. 

Αρθρο 5 

ΕΠΙΤΑΓΗ ΚΟΙΝΩΝΙΚΟΥ ΤΟΥΡΙΣΜΟΥ - 
ΥΨΟΣ ΕΠΙΔΟΤΗΣΗΣ 

1. Η «Επιταγή Κοινωνικού Τουρισμού» ενσωματώνει 
μια συγκεκριμένη οικονομική αξία και ο αποκλειστικός 
σκοπός της είναι η ανταλλαγή της με υπηρεσίες δια¬ 
μονής από τους παρόχους σύμφωνα με τους όρους της 
Δημόσιας Πρόσκλησης. 

2. Το ύψος της οικονομικής αξίας της επιταγής που 
αποτελεί την επιδότηση του δικαιούχου και των ωφε¬ 
λούμενων, προσδιορίζεται στη Δημόσια Πρόσκληση και 
είναι ανάλογο με τον τύπο και την κατηγορία του τουρι¬ 
στικού καταλύματος. Στην οικονομική αξία της επιταγής 
του δικαιούχου περιλαμβάνεται το ποσό επιδότησης του 
δικαιούχου και των ωφελούμενων μελών του. 

3. Η «Επιταγή Κοινωνικού Τουρισμού» έχει τη μορ¬ 
φή ενός ηλεκτρονικού μοναδικού κωδικού αριθμού, ο 
οποίος δημιουργείται αυτόματα από το Ολοκληρωμέ¬ 
νο Πληροφοριακό Σύστημα (ΟΠΣ) του Οργανισμού και 
αποτυπώνεται με τα λοιπά στοιχεία των δικαιούχων - 
ωφελουμένων στο Μητρώο των παρ. 6 και 12 του αρθρ. 9 
της παρούσας, ισχύει δε αποκλειστικά για τους σκοπούς 
του συγκεκριμένου προγράμματος μέχρι τη λήξη αυτού. 

4. Η επιδότηση μέσω της Επιταγής Κοινωνικού Τουρι¬ 
σμού δίνει τη δυνατότητα στους δικαιούχους να επιλέ¬ 
γουν οι ίδιοι τους παρόχους τουριστικών καταλυμάτων 
σύμφωνα με τις ανάγκες τους. 

Άρθρο 6 

ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ 

1. Ως «Πάροχοι» νοούνται τα τουριστικά καταλύματα, 
όπως αυτά προσδιορίζονται στη Δημόσια Πρόσκληση. 

2. Τα τουριστικά καταλύματα πρέπει να έχουν το Ει¬ 
δικό Σήμα Λειτουργίας τους και όλα τα απαιτούμενα 
δικαιολογητικά σε ισχύ, όπως αυτά ορίζονται στη Δη¬ 
μόσια Πρόσκληση. 

Αρθρο 7 

ΔΗΜΟΣΙΑ ΠΡΟΣΚΛΗΣΗ ΓΙΑ ΤΗΝ ΚΑΤΑΡΤΙΣΗ 
ΤΩΝ ΜΗΤΡΩΩΝ ΔΙΚΑΙΟΥΧΩΝ - ΩΦΕΛΟΥΜΕΝΩΝ 
ΚΑΙ ΠΑΡΟΧΩΝ 

1. Με Δημόσια Πρόσκληση της Διοικήτριας του ΟΑΕΔ, 
που εκδίδεται εντός μηνός από τη δημοσίευση της πα¬ 
ρούσας, προσκαλούνται οι δικαιούχοι και οι πάροχοι να 
υποβάλουν αίτηση συμμετοχής στο πρόγραμμα. 

2. Με τη Δημόσια Πρόσκληση ορίζονται: ο αριθμός 
των δικαιούχων - ωφελουμένων, οι προϋποθέσεις συμ¬ 
μετοχής, η προθεσμία και η διαδικασία υποβολής των 
ηλεκτρονικών αιτήσεων και των απαιτουμένων δικαιο- 
λογητικών, τα κριτήρια μοριοδότησης για την επιλογή 
των υποψηφίων δικαιούχων καθώς και ο αριθμός μορίων 
ανά κριτήριο, η διαδικασία κατάρτισης των Μητρώων 
Δικαιούχων - Ωφελουμένων και Παροχών, το ποσό επι¬ 
δότησης και τα ανώτατα όρια ιδιωτικής συμμετοχής 
ανά διανυκτέρευση, κάθε αναγκαία λεπτομέρεια για 
την υλοποίηση του προγράμματος καθώς και κάθε άλλο 
στοιχείο ή πληροφορία διευκολύνει όσους επιθυμούν να 
συμμετάσχουν στη Δημόσια Πρόσκληση. 

3. Η Δημόσια Πρόσκληση αναρτάται στους διαδικτυ- 
ακούς τόπους του ΟΑΕΔ (νννννν.οαοό.ρΓ) και του «ΔΙΑΥ¬ 
ΓΕΙΑ». 

Αρθρο 8 

ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ - 
ΔΙΑΔΙΚΑΣΙΑ ΥΠΟΒΟΛΗΣ 

1. Οι αιτήσεις συμμετοχής των υποψηφίων δικαιού¬ 
χων υποβάλλονται προς τον ΟΑΕΔ αποκλειστικά με 
ηλεκτρονικό τρόπο μέσω των ηλεκτρονικών Υπηρεσιών 
της Διαδικτυακής Πύλης του ΟΑΕΔ (νννννν.οαθά.ρή, όπως 
η Δημόσια Πρόσκληση ορίσει. Σε περίπτωση υποβολής 
αίτησης με τρόπο διαφορετικό από αυτόν που ορίζε¬ 


ται στην Πρόσκληση, ο υποψήφιος αποκλείεται από τη 
διαδικασία συμμετοχής στο πρόγραμμα. 

2. Οι ηλεκτρονικές αιτήσεις υποβάλλονται μέσα στην 
προθεσμία που ορίζεται ρητά στη Δημόσια Πρόσκλη¬ 
ση. Μετά τη λήξη της προθεσμίας δεν είναι δυνατή η 
υποβολή αιτήσεων. 

3. Η αίτηση επέχει θέση υπεύθυνης δήλωσης του άρ¬ 
θρου 8 του Ν. 1599/1986 (ΦΕΚ Α'/75) για τα στοιχεία που 
διαλαμβάνονται σε αυτήν. Η ανακρίβεια των στοιχείων 
που δηλώνονται στην αίτηση επισύρει τις προβλεπό- 
μενες ποινικές και διοικητικές κυρώσεις. 

4. Η υποβολή αίτησης συμμετοχής συνιστά εξουσιοδό¬ 
τηση προς τον ΟΑΕΔ για τη χρήση και επεξεργασία των 
προσωπικών δεδομένων του αιτούντος και των ωφε¬ 
λουμένων μελών του αποκλειστικά για τους σκοπούς 
της παρούσας. 

5. Ο υποψήφιος φέρει την ευθύνη της πλήρους και 
ορθής συμπλήρωσης της ηλεκτρονικής του αίτησης. 
Διόρθωση ή τροποποίηση ή συμπλήρωση των αιτήσεων, 
συμπλήρωση τυχόν ελλειπόντων στοιχείων - δικαιολο- 
γητικών, έστω και συμπληρωματικών ή διευκρινιστικών, 
επιτρέπεται με νέες αιτήσεις, οι οποίες υποβάλλονται 
έως τη λήξη της προθεσμίας υποβολής των αιτήσεων 
σε αντικατάσταση των προηγουμένων. 

6. Οι υποψήφιοι δικαιούχοι μετά την υποβολή της ηλε¬ 
κτρονικής αίτησης συμμετοχής τους και μέχρι τη λήξη 
της προθεσμίας υποβολής αιτήσεων οφείλουν να προ¬ 
σκομίσουν στα αρμόδια ΚΠΑ2 δικαιολογητικά που δεν 
δύναται να αναζητηθούν αυτεπαγγέλτως, ως η Δημόσια 
Πρόσκληση ορίζει. 

7. Υποψήφιοι που υποβάλλουν ηλεκτρονική αίτηση ως 
δικαιούχοι της περίπτωσης α' της παρ. 1 του αρθρ. 3 της 
παρούσας και οι ημέρες εργασίας τους δεν δύνανται 
να αναζητηθούν αυτεπαγγέλτως λόγω μη ένταξης τους 
στο μηχανογραφικό σύστημα του ΙΚΑ για οποιονδήποτε 
λόγο, έχουν την υποχρέωση να προσκομίσουν στα αρ¬ 
μόδια ΚΠΑ2 τα σχετικά παραστατικά μέχρι τη λήξη της 
προθεσμίας υποβολής των αιτήσεων. Η μη προσκόμιση 
των σχετικών παραστατικών αποτελεί λόγο αποκλει¬ 
σμού των υποψηφίων από το πρόγραμμα. 

8. Μη προσκόμιση των δικαιολογητικών που ορίζο¬ 
νται από τη Δημόσια Πρόσκληση μέχρι την καταλη¬ 
κτική ημερομηνία υποβολής αιτήσεων ή προκύπτουσα 
μη πλήρωση των όρων της Δημόσιας Πρόσκλησης και 
αναντιστοιχία των δηλουμένων στην αίτηση στοιχείων 
με τα υποβληθέντα δικαιολογητικά, συνεπάγεται είτε 
αποκλεισμό του δικαιούχου ή ωφελούμενου αυτού από 
το Πρόγραμμα είτε μη μοριοδότησή του για τα κριτήρια 
εκείνα στα οποία αφορούν τα δικαιολογητικά. 

Αρθρο 9 

ΚΡΙΤΗΡΙΑ ΜΟΡΙΟΔΟΤΗΣΗΣ ΓΙΑ ΤΗΝ ΕΠΙΛΟΓΗ 
ΤΩΝ ΔΙΚΑΙΟΥΧΩΝ - ΚΑΤΑΡΤΙΣΗ 
ΜΗΤΡΩΟΥ ΔΙΚΑΙΟΥΧΩΝ /ΩΦΕΛΟΥΜΕΝΩΝ 

1. Ο ΟΑΕΔ επεξεργάζεται τις αιτήσεις και προβαίνει 
στη μοριοδότησή των υποψηφίων που πληρούν τις προ¬ 
ϋποθέσεις της παρ.1 του αρθρ. 3 της παρούσας. 

2. Η μοριοδότησή των δικαιούχων στηρίζεται σε ειδι¬ 
κά κριτήρια επιλογής, όπως το ατομικό ή οικογενειακό 
εισόδημα κατά περίπτωση, ο αριθμός των ανήλικων 
τέκνων, ο χρόνος συνεχόμενης εγγεγραμμένης ανεργί¬ 
ας και ο αριθμός ημερών ασφάλισης της τριετίας που 
προηγείται του έτους έναρξης του προγράμματος με 

εισφορές πλήρεις ή μειωμένες υπέρ του καταργηθέ- 
ντος Οργανισμού Εργατικής Εστίας. Τα μοριοδοτούμενα 
κριτήρια και ο αριθμός μορίων ανά κριτήριο επιλογής 
προσδιορίζονται με τη Δημόσια Πρόσκληση. 

3. Οι πληροφορίες σχετικά με το εισόδημα των δι¬ 
καιούχων αναζητούνται με ηλεκτρονικό τρόπο από τη 
Γενική Γραμματεία Πληροφοριακών Συστημάτων του 
Υπουργείου Οικονομικών. Οι πληροφορίες σχετικά με 
τα ανήλικα τέκνα αναζητούνται αυτεπαγγέλτως από 
την ΗΔΙΚΑ ΑΕ ή όπως η Δημόσια Πρόσκληση ορίσει. Οι 
πληροφορίες σχετικά με το χρόνο της συνεχόμενης 
εγγεγραμμένης ανεργίας αναζητούνται από το Μητρώο 
Ανέργων του Οργανισμού. Οι πληροφορίες σχετικά με 
τον αριθμό ημερών ασφάλισης των δικαιούχων ανα- 
ζητούνται αυτεπαγγέλτως από το ΙΚΑ - ΕΤΑΜ, με την 
εξαίρεση της παρ.7 του αρθρ.8 της παρούσας. 

4. Η βαθμολογία που συγκεντρώνουν κατά τη διαδικασία 
μοριοδότησης οι δικαιούχοι της παρ. 1 του αρθρ. 3 της 
παρούσας που ανήκουν στην κατηγορία ατόμων με ανα¬ 
πηρία σε ποσοστό 50% και άνω προσαυξάνεται κατά 50%. 

5. Κρίσιμος χρόνος συνδρομής των κριτηρίων που 
λαμβάνονται υπόψη για την κατάταξη των υποψηφίων 
είναι ο χρόνος λήξης της προθεσμίας υποβολής των 
αιτήσεων συμμετοχής στη Δημόσια Πρόσκληση, εξαι- 
ρουμένου του εισοδηματικού κριτηρίου και του κριτη¬ 
ρίου των ημερών ασφάλισης της παρ. 2 του παρόντος. 

6. Μετά τη μοριοδότηση οι δικαιούχοι κατατάσσονται 
σε προσωρινό Μητρώο Δικαιούχων-Ωφελουμένων, στο 
οποίο αναγράφονται: 

• ο Κωδικός Αριθμός της αίτησης συμμετοχής τους, 
τα τέσσερα τελευταία ψηφία του Αριθμού Φορολογι¬ 
κού Μητρώου τους (ΑΦΜ) και τα τέσσερα τελευταία 
ψηφία του Αριθμού Μητρώου Κοινωνικής Ασφάλισης 
τους (ΑΜΚΑ), 

• το επώνυμο και το όνομα των ωφελούμενων μελών 
ανά δικαιούχο, τα τέσσερα τελευταία ψηφία του Αριθ¬ 
μού Μητρώου Κοινωνικής Ασφάλισης αυτών (ΑΜΚΑ) και 
τα τέσσερα τελευταία ψηφία του Αριθμού Φορολογικού 
Μητρώου τους (ΑΦΜ), εφόσον υπάρχει, 

• τα μόρια που αντιστοιχούν σε καθένα από τα κριτή¬ 
ρια μοριοδότησης της παρ. 2 του παρόντος, όπως αυτά 
θα προσδιοριστούν από τη Δημόσια Πρόσκληση, τυχόν 
προσαύξηση της παρ. 4 του παρόντος, ο συνολικός 
αριθμός μορίων και η σειρά κατάταξης των δικαιούχων 
με βάση τη συνολική μοριοδότησή των κριτηρίων. Ο 
αριθμός κατάταξης των ωφελουμένων είναι ίδιος με 
τον αριθμό κατάταξης των δικαιούχων. 

• ο μοναδικός ηλεκτρονικός κωδικός αριθμός της 
Επιταγής Κοινωνικού Τουρισμού για τους επιλεγέντες. 

7. Στις περιπτώσεις συζύγων που αμφότεροι έχουν 
καταθέσει αίτηση συμμετοχής στο πρόγραμμα ως δικαι¬ 
ούχοι κατά την έννοια της παρ. 1 του αρθρ. 3 της παρού¬ 
σας, αλλά μόνο ο ένας εκ των δύο επιλέγεται κατόπιν 
της διαδικασίας μοριοδότησης, ο μη επιλεγείς σύζυγος 
θα εντάσσεται στο Μητρώο ως ωφελούμενο μέλος του 
επιλεγέντος, ως η Δημόσια Πρόσκληση ορίσει. 

8. Για τους υποψήφιους που δεν πληρούν τις προ¬ 
ϋποθέσεις της παρ. 1 του αρθρ. 3 ή του αρθρ. 8 της 
παρούσας, όπως αυτές εξειδικεύονται από τη Δημόσια 
Πρόσκληση, ή που εντάσσονται στις περιπτώσεις της 
παρ. 2 του αρθρ. 3 της παρούσας συντάσσεται προσω¬ 
ρινός Πίνακας Αποκλειομένων, με αναφορά του λόγου 
αποκλεισμού τους. 


9. Μέλη που δηλώθηκαν ως ωφελούμενα στην αίτηση, 
χωρίς να πληρούν τις προϋποθέσεις της παρ. 3 του 
αρθρ. 3 της παρούσας, δεν θα ληφθούν υπ’ όψιν κατά 
την κατάρτιση του προσωρινού Μητρώου Δικαιούχων- 
Ωφελουμένων και του προσωρινού Πίνακα Αποκλεισ¬ 
μένων. 

10. Το προσωρινό Μητρώο Δικαιούχων - Ωφελουμένων 
και ο προσωρινός Πίνακας Αποκλεισμένων αναρτώνται 
στην διαδικτυακή πύλη του ΟΑΕΔ (νννννν.οεθά.ρΓ) και ανα¬ 
κοινώνεται η έκδοση τους στον Πίνακα Ανακοινώσεων 
των αρμοδίων Υπηρεσιών (ΚΠΑ2) του ΟΑΕΔ. 

11. Οι υποψήφιοι που κατέθεσαν ηλεκτρονική αίτηση 
συμμετοχής έχουν δικαίωμα υποβολής προς το ΔΣ του 
ΟΑΕΔ μίας και μόνο ηλεκτρονικής ένστασης κατά των 
αποτελεσμάτων του προσωρινού Μητρώου Δικαιούχων - 
Ωφελουμένων και του προσωρινού Πίνακα Αποκλεισ¬ 
μένων εντός της αποκλειστικής προθεσμίας τριών (3) 
εργασίμων ημερών από την επομένη ημέρα της δημοσι- 
εύσεως τους στη διαδικτυακή πύλη του ΟΑΕΔ. Λεπτομέ¬ 
ρειες για την υποβολή και την εξέταση των ενστάσεων 
καθορίζονται στη Δημόσια Πρόσκληση. 

12. Κατόπιν εξέτασης των ενστάσεων από το Δ.Σ. του 
Οργανισμού, καταρτίζεται το Οριστικό Μητρώο Δικαιού¬ 
χων - Ωφελουμένων και ο οριστικός Πίνακας Αποκλεισ¬ 
μένων. Το οριστικό Μητρώο Δικαιούχων - Ωφελουμένων 
και ο οριστικός Πίνακας Αποκλεισμένων αναρτώνται στη 
διαδικτυακή πύλη του ΟΑΕΔ (νννννν.οαθό.ρΓ) και ανακοι¬ 
νώνεται η έκδοση τους στον Πίνακα Ανακοινώσεων των 
αρμοδίων Υπηρεσιών (ΚΠΑ2) του ΟΑΕΔ. 

13. Το προσωρινό και οριστικό Μητρώο Δικαιούχων 
- Ωφελουμένων και ο προσωρινός και οριστικός Πίνα¬ 
κας Αποκλεισμένων καταρτίζονται από τη Διοικήτρια 
του ΟΑΕΔ ή από το αρμόδιο όργανο που ορίζεται με 
απόφασή της. 

Άρθρο 10 

ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ - 
ΔΙΑΔΙΚΑΣΙΑ ΥΠΟΒΟΛΗΣ 

1. Οι αιτήσεις συμμετοχής των υποψηφίων παροχών 
υποβάλλονται προς τον ΟΑΕΔ αποκλειστικά με ηλε¬ 
κτρονικό τρόπο μέσω των ηλεκτρονικών Υπηρεσιών 
της Διαδικτυακής Πύλης του ΟΑΕΔ (\λ/\λλλ/. 03 Θ 0 . 9 γ) με 
τη χρήση κωδικών πρόσβασης. Λεπτομέρειες για τη δια¬ 
πίστευση των χρηστών, τη συμπλήρωση και ηλεκτρονική 
υποβολή των αιτήσεων καθώς και για τα απαιτούμενα 
δικαιολογητικά καθορίζονται με τη Δημόσια Πρόσκληση. 
Σε περίπτωση υποβολής αίτησης με τρόπο διαφορετι¬ 
κό από αυτόν που ορίζεται ρητά στην Πρόσκληση, ο 
υποψήφιος αποκλείεται από τη διαδικασία συμμετοχής 
στο πρόγραμμα. 

2. Οι αιτήσεις υποβάλλονται μέσα στην προθεσμία 
που ορίζεται ρητά στην Πρόσκληση. Μετά τη λήξη της 
προθεσμίας δεν είναι δυνατή η υποβολή αιτήσεων. 

3. Η αίτηση επέχει θέση δήλωσης αποδοχής των όρων 
και των προϋποθέσεων του προγράμματος καθώς και 
δήλωσης του άρθρου 8 του Ν. 1599/1986 (ΦΕΚ Α'/75) για 
τα στοιχεία που διαλαμβάνονται σε αυτήν. Η ανακρίβεια 
των στοιχείων που δηλώνονται στην αίτηση επισύρει 
τις προβλεπόμενες ποινικές και διοικητικές κυρώσεις. 
Σε περίπτωση υποβολής αίτησης με τρόπο διαφορε¬ 
τικό από αυτόν που ορίζεται ρητά στην Πρόσκληση, ο 
υποψήφιος αποκλείεται από τη διαδικασία συμμετοχής 
στο πρόγραμμα. 

4. Οι δυνητικοί πάροχοι φέρουν την ευθύνη της πλή¬ 
ρους και ορθής συμπλήρωσης της ηλεκτρονικής τους 
αίτησης. Διόρθωση ή τροποποίηση ή συμπλήρωση των 
αιτήσεων, συμπλήρωση τυχόν ελλειπόντων στοιχείων 
- δικαιολογητικών, έστω και συμπληρωματικών ή δι¬ 
ευκρινιστικών, επιτρέπεται με νέες αιτήσεις, οι οποίες 
υποβάλλονται έως τη λήξη της προθεσμίας υποβολής 
των αιτήσεων σε αντικατάσταση των προηγουμένων. 

5. Οι πάροχοι οφείλουν να επισυνάψουν στην ηλε¬ 
κτρονική αίτηση τους τα οριζόμενα από τη Δημόσια 
Πρόσκληση δικαιολογητικά ή να τα προσκομίσουν στις 
αρμόδιες υπηρεσίες (ΚΠΑ2) του ΟΑΕΔ μέχρι τη λήξη 
προθεσμίας υποβολής αιτήσεων, ως η Δημόσια Πρό¬ 
σκληση ορίσει, άλλως αποκλείονται από τη συμμετοχή 
στο Πρόγραμμα. 

6. Πάροχοι που έχουν ήδη ενταχθεί στο Μητρώο Πα¬ 
ροχών στο πλαίσιο υλοποίησης του προγράμματος 
Κοινωνικού Τουρισμού έτους 2014-2015 υποβάλλουν 
ηλεκτρονική αίτηση ανανέωσης της συμμετοχής τους 
στο πρόγραμμα. Οι πάροχοι της παρούσας παραγρά¬ 
φου υποχρεούνται να επισυνάψουν στην ηλεκτρονική 
τους αίτηση ή να υποβάλουν μέχρι τη λήξη προθεσμίας 
υποβολής αιτήσεων στις αρμόδιες υπηρεσίες (ΚΠΑ2), 
ως η Δημόσια Πρόσκληση ορίσει, μόνο δικαιολογητικά 
που έχουν τροποποιηθεί ή η ισχύς τους έχει λήξει και 
έχουν αντικατασταθεί. 

Αρθρο 11 

ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ 

1. Κατόπιν της επεξεργασίας των αιτήσεων των πα¬ 
ροχών συντάσσεται το προσωρινό Μητρώο Παροχών. 
Για τους υποψήφιους που από τον έλεγχο των αιτή¬ 
σεων προκύπτει ότι δεν πληρούνται οι προϋποθέσεις 
του αρθρ. 6 ή του αρθρ. 10 της παρούσας, όπως αυτές 
εξειδικεύονται με τη Δημόσια Πρόσκληση, συντάσσεται 
προσωρινός Πίνακας Αποκλεισμένων Παροχών, με ανα¬ 
φορά στον λόγο αποκλεισμού τους. 

2. Το προσωρινό Μητρώο Παροχών και ο προσωρι¬ 
νός Πίνακας Αποκλεισμένων Παροχών αναρτώνται στη 
διαδικτυακή πύλη του ΟΑΕΔ (νννννν.οαοά.ρΓ) και ανακοι¬ 
νώνεται η έκδοση τους στον Πίνακα Ανακοινώσεων των 
αρμοδίων Υπηρεσιών (ΚΠΑ2) του ΟΑΕΔ. 

3. Οι υποψήφιοι που κατέθεσαν ηλεκτρονική αίτηση 
συμμετοχής έχουν δικαίωμα υποβολής προς το ΔΣ του 
ΟΑΕΔ μίας και μόνο ηλεκτρονικής ένστασης κατά των 
αποτελεσμάτων του προσωρινού Μητρώου Παροχών 
και του προσωρινού Πίνακα Αποκλεισμένων Παροχών 
εντός της αποκλειστικής προθεσμίας τριών (3) εργάσι¬ 
μων ημερών από την επομένη ημέρα της δημοσιεύσεως 
τους. Λεπτομέρειες για την υποβολή και την εξέταση 
των ενστάσεων καθορίζονται στη Δημόσια Πρόσκληση. 

4. Κατόπιν εξέτασης των ενστάσεων των παροχών 
από το Δ.Σ. του Οργανισμού, καταρτίζεται το Οριστικό 
Μητρώο Παροχών και ο οριστικός Πίνακας Αποκλεισ¬ 
μένων Παροχών. 

5. Το οριστικό Μητρώο Παροχών και ο οριστικός Πίνα¬ 
κας Αποκλεισμένων Παροχών αναρτώνται στη διαδικτυ- 
ακή πύλη του ΟΑΕΔ (νννννν.οαοά.ρΓ) και ανακοινώνεται η 
έκδοση τους στον Πίνακα Ανακοινώσεων των αρμοδίων 
Υπηρεσιών (ΚΠΑ2) του ΟΑΕΔ. 

6. Το προσωρινό και οριστικό Μητρώο Παροχών και 
ο προσωρινός και οριστικός Πίνακας Αποκλεισμένων 
Παροχών καταρτίζονται από τη Διοικήτρια του ΟΑΕΔ ή 
από το αρμόδιο όργανο που ορίζεται με απόφασή της. 


Αρθρο 12 

ΛΟΙΠΟΙ ΟΡΟΙ ΚΑΙ ΠΡΟΫΠΟΘΕΣΕΙΣ, 
ΟΙΚΟΝΟΜΙΚΗ ΣΥΜΜΕΤΟΧΗ ΤΩΝ ΔΙΚΑΙΟΥΧΩΝ - 
ΩΦΕΛΟΥΜΕΝΩΝ, ΣΥΜΒΑΣΗ ΔΙΚΑΙΟΥΧΩΝ - ΠΑΡΟΧΩΝ 

1. Η διαδικασία εκδήλωσης ενδιαφέροντος, οι υπο¬ 
χρεώσεις και τα δικαιώματα δικαιούχων και παροχών, 
η τυχόν οικονομική συμμετοχή των δικαιούχων και των 
ωφελουμένων καθώς και οι λοιποί όροι και προϋποθέ¬ 
σεις του προγράμματος περιγράφονται αναλυτικά στη 
Δημόσια Πρόσκληση. 

2. Οι δικαιούχοι και οι πάροχοι συμπληρώνουν και υπο¬ 
γράφουν προτυποποιημένη, αναρτημένη στη διαδικτυα- 
κή πύλη του ΟΑΕΔ, σύμβαση, η οποία βασίζεται στους 
όρους και τις προϋποθέσεις της Δημόσιας Πρόσκλησης. 
Η από τα συμβαλλόμενα μέρη υπογεγραμμένη ανωτέρω 
σύμβαση καθώς και τα δικαιολογητικά που σύμφωνα με 
τη Δημόσια Πρόσκληση θα πρέπει να τη συνοδεύουν, 
διαβιβάζονται με ηλεκτρονική σάρωση στον ΟΑΕΔ. 

3. Η σύναψη σύμβασης μεταξύ δικαιούχου και παρόχου 
γεννά την αξίωση του δεύτερου να εισπράξει από τον 
ΟΑΕΔ ποσό αντίστοιχο με την οικονομική αξία της Επι¬ 
ταγής Κοινωνικού Τουρισμού, όπως αυτή ορίζεται στην 
παρ. 2 του αρθρ. 5 της παρούσας και προσδιορίζεται 
με τη Δημόσια Πρόσκληση, ως αντάλλαγμα μέρους ή 
του συνόλου των παρεχομένων υπηρεσιών διαμονής. 

Αρθρο 13 

ΔΙΑΔΙΚΑΣΙΑ ΕΛΕΓΧΟΥ 

Οι διοικητικοί και επιτόπιοι έλεγχοι διενεργούνται 
από υπαλλήλους του ΟΑΕΔ σύμφωνα με τις κείμενες 
διατάξεις. 

Αρθρο 14 

ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ 

1. Οι αιτήσεις των παροχών και τα σχετικά δικαιολο- 
γητικά για την αποπληρωμή του προγράμματος, όπως 
αυτά ορίζονται στη Δημόσια Πρόσκληση, υποβάλλονται 
από την 01.04.2016 έως την 30.06.2016, για τις συμβάσεις 
που υλοποιήθηκαν από 01.10.2015 έως 31.03.2016, και από 
την 01.10.2016 έως την 31.12.2016, για τις συμβάσεις που 
υλοποιήθηκαν από 01.04.2016 έως 30.09.2016. Αιτήσεις 
που υποβάλλονται εκπρόθεσμα απορρίπτονται. 

2. Αρμόδιο όργανο για την αποπληρωμή του προγράμ¬ 
ματος ορίζεται ο Προϊστάμενος του ΚΠΑ 2 της περιοχής 
αρμοδιότητας της έδρας της επιχείρησης/παρόχου. 

Αρθρο 15 

ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει κατά την υλοποίηση 
του προγράμματος επιλύεται με απόφαση του ΔΣ του 
ΟΑΕΔ ή το όργανο που αυτό ορίσει, μετά από γνώμη 
της Επιτροπής Ε.ΛΕ.Κ.Π. 

Αρθρο 16 

ΠΑΡΑΒΑΣΗ ΤΩΝ ΟΡΩΝ ΤΗΣ ΠΡΟΣΚΛΗΣΗΣ - 

ΚΥΡΩΣΕΙΣ 

Με απόφαση του Δ.Σ. του Οργανισμού μετά από γνώμη 
της Επιτροπής Ε.ΛΕ.Κ.Π. η παράβαση των όρων του προ¬ 
γράμματος από τους δικαιούχους και τους παρόχους, 
εκτός της διακοπής της επιδότησης, μπορεί να επιφέρει 
τον αποκλεισμό τους από το πρόγραμμα έως τρία (3) 
και έως πέντε (5) χρόνια αντίστοιχα. 

Άρθρο 17 

ΤΕΛΙΚΕΣ ΔΙΑΤΑΞΕΙΣ 

Στη Δημόσια Πρόσκληση εκδήλωσης ενδιαφέροντος 
που εκδίδεται σύμφωνα με τις διατάξεις της παρούσας 
εξειδικεύεται ή και ορίζεται οτιδήποτε δεν αναφέρεται 
στους όρους της παρούσας στη βάση της εθνικής και 
της κοινοτικής νομοθεσίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΕΡΓΑΣΙΑΣ, 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΜΑΡΔΑΣ ΟΥΡΑΝΙΑ ΑΝΤΩΝΟΠΟΥΛΟΥ 
-♦- 

Αριθμ. 34458/Δ9.9591 (4) 

Επαναφορά του υπαλλήλου Σκουρλέτη Σταύρου. 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τις διατάξεις των άρθρων 17 και 18 του νόμου 
4325/2015 «Εκδημοκρατισμός της Διοίκησης - Καταπολέ¬ 
μηση Γραφειοκρατείας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις» (ΦΕΚ 47/Α'). 

2. Τις διατάξεις του άρθρου 90 του νόμου 4172/2013 
«Φορολογία εισοδήματος, επείγοντα μέτρα εφαρμογής 
του Ν. 4046/2012, του Ν. 4093/2012 και του Ν. 4127/2013 
και άλλες διατάξεις» (ΦΕΚ 167/Α'), όπως ισχύει και του 
νόμου 4250/2014. 

3. Τις διατάξεις του Π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(ΦΕΚ 180/Α'). 

4. Τις διατάξεις του Π.δ. 54/2015 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 83/Α'). 

5. Το γεγονός ότι, όπως προκύπτει από τα στοιχεία 
του προσωπικού μητρώου του Σκουρλέτη Σταύρου, 
υπαλλήλου με σχέση εργασίας ιδιωτικού δικαίου αορί¬ 
στου χρόνου κατηγορίας ΔΕ, ειδικότητας Τραυματιοφο¬ 
ρέων με βαθμό Ε', ο εν λόγω υπάλληλος εμπίπτει στις 
διατάξεις των άρθρων του νόμου 4325/2015. 

6. Την αρ. 30299/Δ1.6962/17-09-2013 απόφαση (ΦΕΚ 
2322/Β'/2013) των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Εργασίας, Κοινω¬ 
νικής Ασφάλισης και Πρόνοιας «Κατάργηση συνολικά 
εννέα (9) οργανικών και προσωποπαγών θέσεων μόνιμου 
και με σχέση εργασίας ιδιωτικού δικαίου αορίστου χρό¬ 
νου, προσωπικού της Κεντρικής Υπηρεσίας του Υπουρ¬ 
γείου Εργασίας, Κοινωνικής Ασφάλισης και Πρόνοιας και 
του Σώματος Επιθεώρησης Εργασίας, κατ’ εφαρμογή 
της παρ. 1 του άρθρου 90 του Ν. 4172/2013 (ΦΕΚ 167/Α')». 

7. Την αρ. 33745/Δ1.7698/16-10-2013 (ΑΔΑ: ΒΛΛΤΛ-ΟΙΣ) 
διαπιστωτική πράξη θέσης του υπαλλήλου, Σκουρλέ¬ 
τη Σταύρου, σε διαθεσιμότητα λόγω κατάργησης της 
θέσης του, σύμφωνα με τις διατάξεις του άρθρου 90 
του Ν. 4172/2013 και την αριθμ. 16137/Δ1.3043/19-05-2014 
όμοια απόφαση παράτασης του χρόνου διαθεσιμότητας 
(ΑΔΑ: ΒΙΦΖΛ-ΟΣΘ). 

8. Την από 14/05/2015 αίτηση του υπαλλήλου περί επα¬ 
ναφοράς του στην Υπηρεσία. 


9. Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού της 
Γενικής Κυβέρνησης, ύψους 1986,18 ευρώ για το έτος 
2015 και 15.889,32 ευρώ σε ετήσια βάση, διαπιστώνουμε: 

Την επαναφορά του Σκουρλέτη Σταύρου του Αθανα¬ 
σίου, υπαλλήλου με σχέση εργασίας ιδιωτικού δικαίου 
αορίστου χρόνου κατηγορίας ΔΕ, ειδικότητας Τραυμα¬ 
τιοφορέων της Κεντρικής Υπηρεσίας του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης σε συνιστώμενη προσωποπαγή θέση ιδιωτικού 
δικαίου αορίστου χρόνου, κατηγορίας ΔΕ, ειδικότητας 
Διοικητικού Λογιστικού, λόγω συνολικής κατάργησης 
της ειδικότητας στην οποία ανήκε ο υπάλληλος πριν 
τη θέση του σε διαθεσιμότητα, με τον ίδιο βαθμό και 
μισθολογικό κλιμάκιο που υπάγονταν ο υπάλληλος κατά 
το χρόνο θέσης του σε διαθεσιμότητα. 

(Αριθμ. βεβ. ΥΔΕ Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης 4681/29-7-2015). 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΡΟΥΓΚΑΛΟΣ 
-♦- 

Αριθμ. 34456/Δ9.9589 (5) 

Επαναφορά του υπαλλήλου Σεντούκα Χρήστου. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 17 του Ν.4325/2015 «Εκδη¬ 
μοκρατισμός της Διοίκησης - Καταπολέμηση Γραφειο- 
κρατείας και Ηλεκτρονική Διακυβέρνηση. Αποκατάστα¬ 
ση αδικιών και άλλες διατάξεις» (ΦΕΚ 47/Α'). 

2. Τις διατάξεις του άρθρου 90 του Ν.4172/2013 «Φο¬ 
ρολογία εισοδήματος, επείγοντα μέτρα εφαρμογής 
του Ν. 4046/2012, του Ν. 4093/2012 και του Ν. 4127/2013 
και άλλες διατάξεις» (ΦΕΚ 167/Α'), όπως ισχύει και του 
Ν.4250/2014. 

3. Τις διατάξεις του Π.δ. 113/2014 «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας» 
(ΦΕΚ 180/Α'). 

4. Τις διατάξεις του Π.δ. 54/2015 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 83/Α') 

5. Το γεγονός ότι, όπως προκύπτει από τα στοιχεία 
του προσωπικού Μητρώου του Σεντούκα Χρήστου, 
υπαλλήλου με σχέση εργασίας ιδιωτικού δικαίου αορί¬ 
στου χρόνου κατηγορίας ΔΕ, ειδικότητας Τεχνικών με 
βαθμό Ε', ο εν λόγω υπάλληλος εμπίπτει στις διατάξεις 
των άρθρων του Ν.4325/2015. 

6. Την αρ. 30299/Δ1.6962/17-09-2013 απόφαση (ΦΕΚ 
2322/Β'/2013) των Υπουργών Διοικητικής Μεταρρύθμισης 
και Ηλεκτρονικής Διακυβέρνησης και Εργασίας, Κοινω¬ 
νικής Ασφάλισης και Πρόνοιας «Κατάργηση συνολικά 
εννέα (9) οργανικών και προσωποπαγών θέσεων μόνιμου 
και με σχέση εργασίας ιδιωτικού δικαίου αορίστου χρό¬ 
νου, προσωπικού της Κεντρικής Υπηρεσίας του Υπουρ¬ 
γείου Εργασίας, Κοινωνικής Ασφάλισης και Πρόνοιας και 
του Σώματος Επιθεώρησης Εργασίας, κατ’ εφαρμογή 
της παρ. 1 του άρθρου 90 του Ν. 4172/2013 (ΦΕΚ 167/Α')». 

7. Την αρ. 33371/Δ1.8587/12-11-2013 (ΑΔΑ: ΒΛ1ΛΛ-ΝΨΑ) 
διαπιστωτική πράξη θέσης του υπαλλήλου, Σεντούκα 
Χρήστου, σε διαθεσιμότητα σύμφωνα με τις διατάξεις 
του άρθρου 90 του Ν. 4172/2013 και την αριθμ. 23049/ 
Δ1.4463/07-07-2014 όμοια απόφαση παράτασης του χρό¬ 
νου διαθεσιμότητας (ΑΔΑ: ΒΧΙΕΛ-104). 

8. Την από 15/05/2015 αίτηση του υπαλλήλου περί επα¬ 
ναφοράς του στην Υπηρεσία 

9. Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού της 
Γενικής Κυβέρνησης, ύψους 2.271,96 ευρώ για το έτος 
2015 και 18.175,56 ευρώ σε ετήσια βάση, διαπιστώνουμε: 

Την επαναφορά του Σεντούκα Χρήστου του Γεωρ¬ 
γίου, υπαλλήλου με σχέση εργασίας ιδιωτικού δικαίου 


αορίστου χρόνου κατηγορίας ΔΕ, ειδικότητας Τεχνικών 
του Σώματος Επιθεώρησης Εργασίας σε συνιστώμενη 
προσωποπαγή θέση ιδιωτικού δικαίου αορίστου χρόνου, 
κατηγορίας ΔΕ, ειδικότητας Τεχνικών, με τον ίδιο βαθμό 
και μισθολογικό κλιμάκιο που υπάγονταν ο υπάλληλος 
κατά το χρόνο θέσης του σε διαθεσιμότητα. 

(Αριθμ. βεβ. ΥΔΕ Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης: 4679/29-7-2015). 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΡΟΥΓΚΑΛΟΣ 

